Janique Aimée

Janique Aimée zo ur stirad skinwel gall e 52 rann a 13 munutenn pep hini, e gwenn ha du. Krouet eo bet gant Paul Vandor ha Jacques Siclier ha sevenet gant Jean-Pierre Desagnat. Skignet eo bet adalek ar 4 a viz C'hwevrer 1963 betek an 12 a viz Ebrel 1963 gant ar Radio Télévision Française (R.T.F.), bemdez da 7.40 pm. Adskignet eo bet e 1970 ha goude war ar Pempvet chadenn (La Cinq). Berzh a reas ar stirad e penn kentañ ar bloavezhioù 1960.

Kontañ a ra istor ur glañvdiourez yaouank (Janique Gauthier, lesanvet « Janique Aimée », c'hoariet gant Janine Vila) o klask he danvez-pried (Bernard Talan, c'hoariet gant Michel Bardinet) aet diwar wel da zeiz o fromesa war-lerc'h ur bellgomzadenn gevrinus. Darvoudoù hag itrikoù a bep seurt hag ur sell war meteier disheñvel.

Heverk eo bet ha bez' ez eo c'hoazh ar VéloSoleX 2200 du implijet gant an harozez, ur benveg skoueriek eus ar mare.

Rummad:Stiradoù skinwel Bro-C'hall